Վհակը (հեռուստասերիալ)

«Վհակը» (անգլ.՝ The Witcher), լեհ-ամերիկյան ֆենտեզի հեռուստասերիալ, հիմված Անջեյ Սապկովսկիի համանուն վիպաշարի հիման վրա։ Հեռուստասերիալի պրեմիերան տեղի է ունեցել 2019 թվականի դեկտեմբերի 20-ին Նեթֆլիքս սթրիմինգ կայքում։


== Սյուժե ==
Ռիվիացի Գերալթը մուտանտ է և հրեշներ սպանող, որն ամեն կերպ փորձում է աշխարհում գտնել իր տեղը, որտեղ պարզվում է, որ մարդիկ հաճախ հրեշներից ավելի վատն են։


== Դերերում ==


=== Հիմնական կազմ ===
Հենրի Քավիլ՝ Ռիվիացի Գերալթ
Ֆրեյա Ալան՝ Ցիրիլա իշխանուհի
Անյա Չալոտրա՝ Վերհենբերգցի Յենիֆեր
Ջոդի Մեյ՝ Կալանտե թագուհի
Բյորն Հլինուր Հարալդսոն՝ Էյսթ Թուրսեահ արքա
Ադամ Լևի՝ Միշովուր
Միանա Բյորինգ՝ Թիսեյա դե Վրիե
ՄԻմի Նդիվենի՝ Ֆրինգիլա Վիգո
Թերիկա Ուիլսոն-Ռիդ՝ Սաբրինա Գլևիսիգ
Էմմա Էփլթոն՝ Ռենֆրի իշխանուհի


=== Երկրորդական կազմ ===
Իմոն Ֆարեն՝ Կագիր Մաուր Դեիֆին աեպ Կաելլահ
Ջոի Բեթի՝ Լյութիկ
Լարս Միքքելսեն՝ Սթրեգոբոր
Ռոյս Փիրեսոն՝ Իսթրեդ
Աննա Շաֆեր՝ Թրիս Մերիգոլդ
Միա Մաքքենա-Բրյուս՝ Մարիլկա
Լյուկ Նիլ՝ Վիր
Մեթյու Նիլ՝ Նիմիր
Ռոդերիկ Հիլ՝ Ֆլեթչեր
Ինգե Բեքման՝ Արիդեա
Նատալիա Կուլզաչ՝ Տորուվել
Ամիթ Շահ՝ Թորքվե
Թոմ Քենթոն՝ Ֆիլավանդրել
Մահեշ Ջադու՝ Ռոգգևոնցի Վիլգեֆորց
Բլեր Քինքեյդ՝ Քրահ ան Քրայթ
Բարթ Էդվարդս՝ Էլենդվալցդցի ոզնի / Դանի
Գայա Մոնդադորի՝ Պավետտա իշխանուհի
Շոն Դուլի՝ Ֆոլտեստ արքա
Սեմ Մարքս՝ Սեգելին
Ադել Օնի՝ Թեյա
Շեյն Էթվուլ՝ Նոգորն


== Եթերաշրջաններ ==


=== 1 եթերաշրջան (2019) ===


== Արտադրություն ==
2017 թվականի մայիսին Netflix-ը հայտարարել է Անջեյ Սապկովսկու «Վհակը» վիպաշարի անգլալեզու ադապտացիայի վրա աշխատանքների մասին։ Մշակմամբ զբաղվել են Sean Daniel Company և Platige Image ընկերությունները։ 2017 թվականի դեկտեմբերին հայտնի դարձավ, որ Լորեն Շմիդթ Հիսսրիհը նշանակվել է նախագծի շոուրաններ։ 2018 թվականի հունվարին հայտարարվել է, որ պիլոտային էպիզոդի սցենարը ավարտվել է։ 2018 թվականի ապրիլին հայտնի դարձավ, որ առաջին եթերածրջանը կազմված է լինելու ութ էպիզոդից և նկարահանումները անց են կացվելու Կենտրոնական Եվրոպայում։
Առաջին եթերաշրջանի նկարահանումներն անցկացվել են 2018 թվականի հոկտեմբերի 31-ին Հունգարիայում։ 2019 թվականի մարտին նկարահանումներն անցկացվել են Գրան Կանարիայում, Պալմայում և Գոմերայում, որոնք մտնում են Կանարյան կղզիների կղզեխմբում։ Նկարահանման ընթացքը պաշտոնապես ավարտվել է 2019 թվականի մայիսի 30-ին։
2020 թվականիսկզբին պետք է անցկացվեն երկրորդ եթերաշրջանի նկարահանումները, որը պետք է ցուցադրվի 2021 թվականի գարնանը։ Հայտնի է, որ այն նկարահանվելու է Մեծ Բրիտանիայում։ 2019 թվականի նոյեմբերին նախագծի շոուրաններները հայտարարել են, որ պատրաստվում են թողարկել յոթ եթերաշրջան։


== Ցուցադրություն ==
2019թվականի ապրիլին Netflix-ի ներկայացուցիչ Թեդ Սարանդոսը հայտնել է ներդրողներին, որ առաջին եթերաշրջանի պրեմիերան նշանակվել է 2019 թվականի վերջին։ Հոկտեմբերին պաշտոնապես հաստատվել է, որ բոլոր էպիզոդները հասանելի կդառնան 2019 թվականի դեկտեմբերի 20-ին։


== Գովազդային արշավ ==
Հեռուստասերիալի առաջին թիզերը ներկայացվել է 2019 թվականի հուլիսի 19-ին San Diego Comic-Con International-ում։ Առաջին լիարժեք թրեյլերը ցուցադրվել է 2019 թվականի հոկտեմբերի 31-ին Լուկկայի ցուցահանդեսում։ Թրեյլերը հրապարակվել է նաև YouTube-ում։


== Դերասանական կազմի վերաբերյալ վեճ ==
2018 թվականի սեպտեմբերին հայտնի է դարձել, որ Ցիրիի դերակատարման համար փնտրում են BAME ծագմամբ դերասանուհի, ինչը բացվում է որպես «սևամորթ, ասիացի կամ կամ այլ էթնիկ փոքրամասնության ներկայացուցիչ», սակայն ըստ սյուժեի կերպարը ունի սպիտակ մաշկ և բաց գույնի մազեր։ Դա մեծ անհանգստություն է առաջացրել վիպաշարի երկրպագուների մոտ, որոնք նշել են, որ ոչ եվրոպոիդ ռասայի ծագմամբ կերպարը սյուժեում այդքան էլ հարմար չէ, այն դեպքում, երբ գործողությունները տեղի են ունենում մտածված աշխարհում, որի ոգեշնչման աղբյուրը, ամենայն հավանականությամբ եղել է միջնադարյան Լեհաստանը, ինչը տարբերվում էր իր մոնոէթնիկությամբ։ Լորեն Շմիդթ Հիսրիհը հրաժարվել է հաստատել այն փաստը, որ ֆիլմի գործողությունները տեղի են ունենում մտածված աշխարհում և այն չպետք է բառացիորեն հավակնի պատմական ճշգրտության։ Այս հաղորդագրությունից հետո Լորենը դարձել է կիբերբուլլինգի զոհ։ Տվյալ նորությունը նաև վրդովվմունք է առաջացրել Լեհաստանի մի շարք ինտերնետ հրատարակությունների մոտ, որոնք մեղադրել են ամերիկացիներին անհարգալից վերաբերմունքի և լեհական մշակույթի արատավորման մեջ, պահանջելով, որպեսզի Ցիրիի դերի համար վերցնեն սլավոնական ծագմամբ դերասանուհի։ Շուտով հայտնվեց նոր հաշվետվություն ստեղծողների կողմից, որի համաձայն Ցիրիի դերասանուհու համար փնտրում են լեհական ծագմամբ դերասանուհի, իսկ BAME բնորոշումը կարող է իր մեջ ներառել արևելաեվրոպական ծագմամբ մարդ։
Արտասահմանյան մի շարք ԶԼՄ-ներ քննադատել են օգտատերերի վրդովմունքը, մեղադրելով նրանց ռասիզմի և ատելության պրոպոգանդայի մեջ։ Forbes-ի խմբագիրներից մեկը նշել է, որ ուրախ կլիներ Ցիրիի դերում ասիական ծագմամաբ դերասանուհու տեսնելու համար և հույս ունի, որ նա չի դառնա ինտերնատային թունավորման զոհ։ Այս հրապարակումը վրդովվեցրել է վիպաշարի մի շարք երկրպագուների, որոնք կարծում էին, որ դա անհարգալից վերաբերմունք է առաջնային աղբյուրի նկատմամբ։ Նաև երկրպագուները վրդովված են վերոհիշյալ խմբագրի սպիտակամորթ մարդկանց վերաբերյալ հակադարաձ ռասիզմով։


== Ծանոթագրություններ ==


== Արտաքին հղումներ ==
«Վհակը»(անգլ.) հեռուստասերիալը Netflix կայքում։